 „АД АРОМА ПРЕХРАМБЕНА ИНДУСТРИЈА ФУТОГ" - У СTEЧAJУ, Футог,
Соње Маринковић 49, објављује

ЈАВНИ ПОЗИВ ЗА ДОСТАВЉАЊЕ ПОНУДА
 
За пружање услуга процене вредности имовине стечајног дужника "АД АРОМА ФУТОГ" - у стечају, и то:

-  вредност акција предузећа ЈС Слободна царинска зона Нови Сад (289 акција) у власништву стeчajнoг дужникa
-   залихе сировине, амбалаже, полупроизвода и готовог производа у власништву стечајног дужника (наведене залихе треба проценити у смислу употребљивости и тржишне вредности, с обзиром да се исте налазе преко 10 година у складишту стечајног дужника)


Увод
Стечајни управник стечајног дужника "АД АРОМА ФУТОГ - У СТЕЧАЈУ" спроводи поступак одабира најповољнијег понуђача за пружање услуга процене вредности имовине и процене целисходности начина уновчења имовине те позива сва заинтересована стручна лица - понуђаче који испуњавају услове наведене у овом позиву да доставе своје понуде. 

Сврха процене
Сврха процене је да се на основу процене вредности имовине и процене целисходности продаје имовине стечајног дужника као правног лица односно продаје имовине стечајног дужника, утврди стратегија продаје у циљу остварења највеће продајне вредности и максималног намирења поверилаца. 

Извештај о процени
По завршетку посла, понуђач је дужан да припреми и достави правном лицу које је било предмет процене детаљан извештај у електронској форми и 3 примерка у писаној форми, који ће морати да садржи следеће:

-     предмет процене
-     мишљење о приложеној имовинско-правној документацији
-     дефиницију вредности
-     датум процене
-     опис метода коришћених у процени имовине
-     закључак о процењеној вредности имовине стечајног дужника и процењени целисходности начина продаје правног лица


Методе процене
Процена се врши применом метода које су у складу са Међународним стандардима процене, Међународним рачуноводственим стандардом и Националним стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника и вредности стечајног дужника као правног лица.

Информације за понуђаче
Заинтересовани понуђачи, односно њихови овлашћени представници, могу добити детаљне информације за израду понуде путем е-маил адресе стечајног управника: igorsobic@gmail.com
Заинтересовани понуђачи, односно овлашћени представници, могу понуде  предати путем поште  закључно са  10.01.2023. године  на адресу: Стечајни управник Игор Шобић, Нови Сад, Футошка 50.
 
Особа за контакт је стечајни управник Игор Шобић, телефон: 063/351-513,  e-mail: igorsobic @gmail.com
 
Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.
 
     Понуда обавезно садржи:

-     Рок у коме ће понуђач завршити процену
-     Цену за пружену услугу исказану ИСКЉУЧИВО у динарима са посебно исказаним ПДВ-ом
-     Референтну листу понуђача са извршеним проценама имовине и правних лица у стечајном поступку
-     Доказе о испуњености услова ( описано под насловом услови конкурисања)
 
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику.
 
Одлуку о избору најбољег понуђача ће донети одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
О избору најбољег понуђача ће бити понуђачи бити писмено обавештени.
 
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.
 
Додатне информације и појашњења у вези са припремањем понуде понуђачи могу тражити у писаном облику путем електронске поште, најкасније 5 дана пре истека рока за достављање понуде. Захтеве за додатне информације понуђачи треба да доставе на електронску адресу стечајног управника, са назнаком „Питања у вези са понудом за пружање услуга процене вредности”, e-mail: igorsobic@gmail.coм
 
Наручилац ће у року од два дана од дана пријема захтева послати понуђачу одговор у писаном облику на електронску адресу са које је питање упућено.

Плаћање
Исплата уговорене цене за обављену услугу, која ће бити прецизирана уговором, извршиће се по извршеној продаји предмета процене.

Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:

–    да је регистрован за обављање одговарајуће делатности код надлежног органа (доставити извод из АПР);
–    ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде (доставити потврду одговарајућег судског органа);
–    Да понуђач није ангажован на ревизији финансијских извештаја "АД АРОМА ФУТОГ - У СТЕЧАЈУ", односно да није повезано лице са предузећем које је ангажовано на ревизији финансијских извештаја "АД АРОМА ФУТОГ - У СТЕЧАЈУ", ради избегавања сукоба интереса процене и ревизије (доставити потписану и оверену изјаву под моралном и материјалном одговорношћу). 
–    Да је за реализацију услуга из понуде предвидео члановe проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, који имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде).
–    Сви чланови тима морају бити уписани у регистар сталних судских вештака у одговарајућој области (доставити копије лиценци свих чланова тима), а проценитељ вредности непокретности мора поседовати лиценцу у складу са Законом о проценитељима вредности непокретности ( „Службени гласник РС“ бр. 108/2016 и 113/2017 – др. Закон).
 
Понуде које не испуњавају ове услове биће одбијене као неприхватљиве.
Неблаговремене понуде неће бити разматране.
 
У Нoвoм Сaду, дана 22.12.2022.  године

Стечајни управник
Игoр Шoбић


